text: Rødhåret røver stak af med penge i Harald Nyborg-pose
  02 april 2017 kl. 15.32
  Center Øst i Sønderborg blev søndag eftermiddag udsat for væbnet røveri.
  En 25-årig mand troppede op i Center Øst med en stor kniv i hånden søndag eftermiddag. Her truede han personalet til at udlevere penge.
  Røveren stak af fra centeret med et endnu uvist antal kontanter i en plastikpose fra Harald Nyborg. Han flygtede på en sort knallert mod Humlehøjskolen.
  - Det, at hans hår og skæg er rødligt, indskrænker det jo en smule, siger vagtchef, Ole Aamann til TV SYD.
  Syd- og Sønderjyllands Politi efterlyser vidner, der har set gerningsmanden. 
  Røveren beskrives som: Mand, 25 år, 185 cm, muskuløs, rødt hår og tynd skægvækst, hvid hud, sort kasket, softshell-jakke og bukser.
  Gerningsmand til røveri i Sønderborg. Jakken nærmere en softshell og med orange lynlås foran og på venstre ærme. Vagtchefen. #politidk pic.twitter.com/bQcwgVhxe0
  
  